VS002568
Datum: 2002-12-30T01:00:00.000+01:00
datum_sodbe_i_stopnje: 2010-09-06T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - okrnitev svobode
skupina: poseg v druge pravice osebnosti
fischer: ni določljiva
odskodnina: 1.000 EUR (enotna odškodnina)
opombe: II Ips 83/2013. Reviziji tožeče stranke je bilo delno ugodeno in zadeva vrnjena v ponovno sojenje sodišču druge stopnje glede vprašanja nastanka škode v času od 19.12.2002 do 29.12.2002; glede odškodnine v višini 1.000 EUR za škodo, nastalo v času od 30.12.2002 do 3.1.2003, je bila sodba potrjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Tožnica je bila zaradi akutne psihotične motnje v času od 19.12.2002 do 3.1.2003 prisilno hospitalizirana v Psihiatrične bolnišnice, skoraj v celoti na zaprtem oddelku. Po sklepu sodišča, bi morala biti oškodovanka s 30.12.2002 premeščena na odprti oddelek; toženka je to sicer storila, vendar je oškodovanko zaradi vztrajanja, da bo bolnišnico zapustila, še istega dne in brez ustrezne pravne podlage ponovno premestila na zaprti oddelek.

Odškodnina je bila zaenkrat dosojena le za škodo, nastalo v času od 30.12.2002 do 3.1.2003, v preostalem delu pa je bila zadeva vrnjena sodišču druge stopnje v novo sojenje.

## Kršitev drugih pravic osebnosti

1.000 EUR - enotna odškodnina

Zaradi protipravnega pridržanja v Psihiatrični bolnišnici od 30.12.2002 do 3.1.2003, je bila kršena pravica do varstva duševne integritete in pravica do prostovoljnega zdravljenja oziroma odklonitve zdravljenja. Neprostovoljno je bila zdravljena, doživljala je stranske učinke zdravil in zaradi tega tudi strah, saj ji niso bile pojasnjene negativne posledice njihovega jemanja. Doživljala je občutke krivice, nemoči, bala se je, kaj se bo z njo zgodilo, saj ji kljub sklepu sodišča ni bilo dovoljeno oditi domov.

## Neupravičena obsodba

Zaradi protipravnega pridržanja v Psihiatrični bolnišnici je bila kršena pravica do osebne svobode. V tem času ji je bilo prepovedano telefoniranje, omejen ji je bil stik z nekaterimi ljudmi.

---

OZ člen 179, URS člen 19, 19/1, 35, 51, 51/3